CELEX: 32001D0572
Language: bg
Date: 2001-07-23 00:00:00
Title: Решение на Съвета от 23 юли 2001 година за изменение на Решение 90/424/ЕИО относно разходите във ветеринарната област

Важна правна забележка

|

32001D0572

Официален вестник n° L 203 , 28/07/2001 стр. 0016 - 0017 специално чешко издание глава 3 том 33 стр. 209  - 210 специално испанско издание глава 3 том 33 стр. 209  - 210 специално унгарско издание глава 3 том 33 стр. 209  - 210 специално литвийско издание глава 3 том 33 стр. 209  - 210 LV.ES глава 3 том 33 стр. 209  - 210 MT.ES глава 3 том 33 стр. 209  - 210 PL.ES глава 3 том 33 стр. 209  - 210 SK.ES глава 3 том 33 стр. 209  - 210 специално словенско издание глава 3 том 33 стр. 209  - 210

		20010723Решение на Съветаот 23 юли 2001 годиназа изменение на Решение 90/424/ЕИО относно разходите във ветеринарната област(2001/572/ЕО)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност,като взе предвид Решение 90/424/ЕИО на Съвета от 26 юни 1990 г. относно разходите във ветеринарната област [1], и по-специално член 24, параграфи 1 и 2 от него,като взе предвид предложението на Комисията,като има предвид, че:(1) Решение 90/424/ЕИО предвижда възможността за финансово участие на Общността при ликвидирането и наблюдението на болестите, изброени в списъка, приложен към това решение.(2) Този списък може да бъде допълнен или изменен, за да се вземат предвид промените в здравната ситуация в Общността.(3) Инфекциозната анемия по сьомгите (ИАС) е нова болест, появила се за първи път в Общността през 1998 г., която може да предизвика значителни загуби в сектора на отглеждането на сьомга.(4) Борбата с ИАС е важна, за да се предотврати разпространението ѝ в други региони.(5) Син език е вирусно заболяване по овцете, козите, говедата и други преживни животни, което се пренася от членестоноги.(6) Синият език влияе в международен план върху движенията на живи животни от възприемчивите видове, доколкото е вписан в списък А на Световната организация за здравето на животните.(7) През 1998 г. заболяването син език проникна на територията на Общността и се разпространи посредством заразени преносители.(8) Поради климатичните условия някои региони на Общността трябва да се разглеждат като високорискови зони по отношение на синия език.(9) Решение 90/424/ЕИО предвижда спешни мерки в случай на огнища на син език. Предвидено е и финансово участие на Общността за наблюдението и някои мерки за борба с това заболяване, включително ваксинацията против син език във високорисковите зони или в зоните, където болестта е ендемична.(10) Като се има предвид това развитие на ситуацията, ИАС и син език следва да бъдат добавени към този списък, за да може да се осигури финансовото участие на Общността за прилагането на програми за ликвидиране и наблюдение на тези болести. За заболяването син език следва да се приемат специфични критерии, за да може да се изпълни финансовата мярка, предвидена в член 24, параграф 1 от Решение 90/424/ЕИО.(11) За да се отговори на условията за финансово участие на Общността, трябва да се спазят съответните изисквания на Решение 90/424/ЕИО и, относно ИАС, на Директива 93/53/ЕИО на Съвета от 24 юни 1993 г. за въвеждане на минималните мерки на Общността за борба с някои болести по рибите [2].(12) Регламент (ЕО) № 2792/1999 на Съвета от 17 декември 1999 г. за установяването на подробни правила и разпоредби относно структурната помощ на Общността в риболовния сектор [3], и по-специално член 15, параграф 3, буква ж) от него, представлява подходящо правно основание за гарантиране на финансова помощ по отношение на ИАС; следователно разпоредбите на дял III от Регламент (ЕО) № 1260/1999 на Съвета от 21 юни 1999 г. относно общи разпоредби за структурните фондове [4] се прилагат чрез дерогация от тези, предвидени в член 24, параграф 5, параграф 6, второто изречение и параграфи 8 и 9 от Решение 90/424/ЕИО.(13) Решение 90/424/ЕИО следва съответно де се измени,ПРИЕ НАСТОЯЩОТО РЕШЕНИЕ:Член 1В приложението към Решение 90/424/ЕИО се добавят следните тирета в група 1:- "— инфекциозна анемия по сьомгите (ИАС) [*****]- — син език в ендемичните или високорисковите зони [******]Член 2Адресати на настоящото решение са държавите-членки.Съставено в Брюксел на 23 юли 2001 година.За СъветаПредседателA. Neyts-Uyttebroeck[1] ОВ L 224, 18.8.1990 г., стр. 19. Решение, последно изменено с Регламент (ЕО) № 1258/1999 (ОВ L 160, 26.6.1999 г., стр. 103).[2] ОВ L 175, 19.7.1993 г., стр. 23. Директива, последно изменена с Акта за присъединяване от 1994 г.[3] ОВ L 337, 30.12.1999 г., стр. 10.[4] ОВ L 161, 26.6.1999 г., стр. 1.[*****] Мерките за борба с ИАС отговарят на условията за финансово участие на Общността единствено съгласно член 15, параграф 3, буква ж) от Регламент (ЕО) № 2792/1999 (ОВ L 337, 30.12.1999 г., стр. 10). За тези мерки се прилагат разпоредбите на дял III от Регламент (ЕО) № 1260/1999 на Съвета от 21 юни 1999 г. относно общи разпоредби за структурните фондове (ОВ L 161, 26.6.1999 г., стр. 1), приложими чрез дерогация от тези на член 24, параграф 5, параграф 6, второто изречение и параграфи 8 и 9 от настоящото решение.[******] Мярката за борба със заболяването син език отговаря също на условията за финансово участие на Общността съгласно член 24, параграф 1 за нанесената щета вследствие на смъртността на животните в резултат на това заболяване, което трябва да бъде определено съгласно процедурата, предвидена в член 41.".--------------------------------------------------